En aragonés, a l'igual que en as luengas romances circumvecinas, l'adverbio de primera presona indica un puesto a lo canto de qui parla, a man de qui parla; l'adverbio de segunda presona indica un puesto a lo canto d'o interlocutor u d'os interlocutors a qui se parla; y l'adverbio de tercera presona indica un puesto més aleixos on no ye ni qui parla ni a qui se parla. O uso de l'adverbio astí puet ixamplar-se a casos de menor cercanía en a primera presona y a casos de menor leixanía en a tercera presona. Paradochicament l'adverbio astí puet combinar-se con allí pa indicar més leixanía astí allá.